  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Удмуртиын ньыль выль амбулатория пуктыны кутскизы. Ужъёсты «Здравоохранение» йӧскалык ӵектос улсын быдэсто. Со сярысь 17-тӥ оштолэзе элькунлэн тӧроез Александр Бречалов аппаратной кенешонын ивортӥз. « Ньыль амбулатория пуктыны кутскизы - Вотка ёросысь Куарса гуртын, Пичи Пурга ёросысь Норъя черкогуртын, Дэри ёросысь Изгуртын но Алнаш ёросысь Асан Техникум черкогуртын. Сарапул ёросысь Кигбаево гуртысь амбулаторилэн проектэз бордын ужало » Александр Бречалов, Удмуртилэн тӧроез Али пуктӥськон интыосты дасяло. Выль амбулаториосын 10 сюрслэсь трос адямилэсь тазалыксэ эскерозы. Ужъёсты 2023-тӥ арлэн пумозяз быдэстыны малпало. Пациентъёсты вуоно арын кутозы ни. Тодэ вайытом, Дэри ёросын кык модульной фельдшер-акушер пунктъёс но Вотка ёросын выль эмъюрт пуктӥзы.  Тегъёс: лэсьтӥськон эмъяськонниос Удмуртия  